આ વ્રત સર્વ વ્રતોમાં ઉત્તમ તથા પાપનો નાશ કરનારું છે. આ વ્રત કરવાથી નરકમાં જવું પડતું નથી. કથાઃ પહેલાંના સમયમાં વૃત્રાસુર નામના રાક્ષસને મારવાથી દેવરાજ ઈન્દ્રને બ્રહ્મહત્યાનું ભયંકર પાપ વળગ્યું. તે પાપને કારણે દેવરાજનો વર્ણ કાળો પડવા લાગ્યો. બ્રહ્મહત્યા બહુ ભયંકર છે. આથી દેવરાજ ઈન્દ્રને બહુ શરમ આવવા લાગી.બહુ વિચારને અંતે દેવરાજ ઈન્દ્ર પોતાની પત્ની શચિના કહેવાથી બ્રહ્માજી પાસે બ્રહ્મહત્યાના પાપનું નિવારણ પૂછવા ગયા ત્યારે બ્રહ્માજીએ દેવતાઓની સાથે વિચાર કરી બ્રહ્મહત્યાના ચાર ભાગ કર્યા.તે ચાર ભાગને ચાર સ્થાનમાં વહેંચી દીધા. બ્રહ્મદેવે બ્રહ્મહત્યાનો પ્રથમ ભાગ અગ્નિની પહેલી જ્વાળામાં, બીજો ભાગ નદીના પહેલા પૂરમાં અને ત્રીજો ભાગપર્વતોની ગુફામાં તથા ચોથો ભાગ સ્ત્રીની રજમાં મૂકયો.